‘पिंजर’ उपन्यास 1950 में लिखा गया था। यह अगस्त 1946 में घटी एक घटना पर आधारित है। इस कथानक में एक हिंदू लड़की की सगाई एक डॉक्टर से हो चुकी होती है। मगर विभाजन-पूर्व की हिंसा के बीच अमृतसर से एक मुसलमान उसका अपहरण कर लेता है। इस लड़की की जिंदगी में उस समय एक तूफान उमड़ता है जब विभाजन की लकीरें खिंच जाती हैं। उसे अब नए बने एक मुल्क में रहना होता है, क्योंकि उसके अपने उसे छोड़ चुके होते हैं। अदब बंटा, अदीब बंटे। ऐसे बंटी बंटी शख्सियतों में अमृता प्रीतम भी शामिल थीं। ‘अज आखां वारिसशाह नूं, कितों कब्रां विच्चो बोल’ नामक कविता आज भी उनकी विशिष्ट पहचान है और सीमा के आरपार दोनों देशों में लाखों लोगों को जुबानी याद है।